|  |  |
| --- | --- |
|  | PATVIRTINTA  Kauno „Varpelio“ pradinės mokyklos direktoriaus     m.          d. įsakymu Nr. V- |
|  |  |

**KAUNO ,,VARPELIO“ PRADINĖS MOKYKLOS**

**INFORMACINIŲ IR KOMUNIKACINIŲ TECHNOLOGIJŲ (IKT) DIEGIMO STRATEGIJA 2025–2027 METAMS**

# I SKYRIUS

# BENDROSIOS NUOSTATOS

# Kauno „Varpelio“ pradinės mokyklos (toliau – mokykla) informacinių ir komunikacinių technologijų diegimo strategija 2025–2027 metams (toliau – strategija) nustato informacinių komunikacinių technologijų (toliau – IKT) diegimo situacijos analizę, tikslus, uždavinius bei veiksmų planą.

# Strategija parengta vadovaujantis SELFIE – mokymo ir mokymosi savianalizės priemonės, skatinančios ugdyme efektyviau naudotis skaitmeninėmis priemonėmis, Geros mokyklos koncepcija, Mokyklos, įgyvendinančios bendrojo ugdymo programas, veiklos kokybės įsivertinimo metodika ir Kauno „Varpelio“ pradinės mokyklos strateginiu planu.

# Strategijos įgyvendinimas grindžiamas įtraukiuoju, inovatyviu ir tvariu požiūriu į informacinių komunikacinių technologijų (IKT) naudojimą mokykloje, siekiant užtikrinti jų prieinamumą visiems mokyklos bendruomenės nariams.

# IKT diegimas apima pedagogų bei mokinių skaitmeninių kompetencijų ugdymą, skatinant kritinį ir kūrybišką technologijų taikymą ugdymo procese.

# Strategijos įgyvendinimas yra grindžiamas bendradarbiavimu tarp mokyklos administracijos, pedagogų, mokinių, tėvų bei išorinių partnerių, siekiant užtikrinti efektyvų IKT integravimą į ugdymo procesą.

# IKT naudojimas mokykloje remiasi duomenų apsaugos, etiško skaitmeninio elgesio bei informacinio raštingumo principais, skatinant saugų ir atsakingą mokinių elgesį skaitmeninėje erdvėje.

# II SKYRIUS

# IKT DIEGIMO STRATEGIJOS MISIJA IR VIZIJA

1. **IKT strategijos misija** – kurti saugią, inovatyvią ir pažangią ugdymo aplinką, kurioje informacinės ir komunikacinės technologijos taptų neatsiejama mokymo(si) dalimi, skatinanti mokinių kūrybiškumą, bendradarbiavimą ir kritinį mąstymą, suteikiant mokytojams veiksmingas skaitmenines priemones, o mokiniams – tvirtus pagrindus sėkmingam tolesniam mokymuisi.
2. **Vizija** – Kauno „Varpelio“ pradinė mokykla – inovatyvi ir pažangi ugdymo įstaiga, kurioje informacinės ir komunikacinės technologijos tampa neatsiejama mokymo(si) dalimi, kurioje kiekvienas mokinys ir mokytojas turi galimybę saugiai ir efektyviai naudotis šiuolaikinėmis skaitmeninėmis priemonėmis, kurti ir bendradarbiauti, o nuolatinis tobulėjimas ir inovacijų diegimas užtikrina aukštą ugdymo kokybę ir parengia mokinius ateities iššūkiams skaitmeniniame pasaulyje.

# III SKYRIUS

# IKT DIEGIMO TIKSLAI

1. IKT diegimo strategijos tikslai:
   1. **Sukurti modernią ir saugią skaitmeninę mokymosi aplinką** – užtikrinti, kad mokykloje būtų prieinamos šiuolaikinės informacinės ir komunikacinės technologijos, užtikrintas duomenų saugumas ir tinkama infrastruktūra, leidžianti efektyviai integruoti skaitmenines priemones į ugdymo procesą.
   2. **Užtikrinti pedagogų ir mokinių skaitmeninių kompetencijų ugdymą** – organizuoti nuolatinius mokytojų kvalifikacijos kėlimo mokymus, skatinti inovatyvių ugdymo metodų taikymą ir suteikti mokiniams galimybes lavinti jų technologinį raštingumą, kritinį mąstymą ir kūrybiškumą naudojant IKT.
   3. **Skatinti IKT integraciją į ugdymo turinį ir procesus** – kurti ir taikyti inovatyvius skaitmeninius mokymo(si) metodus, užtikrinti aktyvų IKT naudojimą įvairiuose dalykuose, siekiant didinti mokinių motyvaciją, personalizuoti mokymąsi ir gerinti ugdymo kokybę.

# IV SKYRIUS

# IKT DIEGIMO MOKYKLOJE SITUACIJOS ANALIZĖ

1. IKT diegimo strategijos mokykloje SSGG (stiprybės, silpnybės, galimybės ir grėsmės):

|  |  |
| --- | --- |
| **Stiprybės** | **Silpnybės** |
| 1. Mokykla turi informacinių technologijų kabinetą, visose klasėse yra interneto ir Wi-Fi ryšys, kompiuterizuotos visos mokytojų darbo vietos, sudarytos sąlygos naudotis įvairiomis skaitmeninėmis ugdymo priemonėmis. 2. Visose pradinio ugdymo klasėse įrengti išmanieji ekranai, kurie leidžia diferencijuoti mokymąsi ir įtraukti interaktyvias mokymo(si) strategijas. 3. Kasmet didėja ugdymo procese naudojamų planšetinių kompiuterių ir kompiuterių skaičius. 4. Visi mokytojai dalyvauja informacinių technologijų naudojimo kompetencijų ugdymo mokymuose, siekia taikyti inovatyvius skaitmeninius metodus ugdymo procese. 5. Skaitmeninių kompetencijų įsivertinimas – 95 proc. mokytojų įsivertino savo skaitmenines kompetencijas naudodami SELFIE įrankį, o gauti duomenys naudojami tolesniam profesiniam tobulėjimui ir strateginiam planavimui. 6. Mokytojai, mokiniai ir jų tėvai palaiko informacinių technologijų integravimą į ugdymo procesą, skatina inovatyvių sprendimų taikymą mokykloje. | 1. Ne visi mokytojai vienodai efektyviai taiko skaitmenines technologijas pamokose, trūksta metodinės pagalbos siekiant užtikrinti nuoseklų jų integravimą. 2. **T**rūksta individualių planšetinių ar nešiojamųjų kompiuterių, siekiant personalizuoto mokymosi. 3. Didelis pedagogų darbo krūvis riboja galimybes aktyviai gilinti skaitmenines kompetencijas ir ieškoti naujų ugdymo metodų. |
| **Galimybės** | **Grėsmės** |
| 1. Dalyvauti nacionalinėse bei tarptautinėse programose, projektuose, siekiant gauti finansavimą IKT infrastruktūros atnaujinimui ir pedagogų kvalifikacijos kėlimui. 2. **Bendradarbiavimas su kvalifikacijos centrais, universitetais, socialiniais partneriais** gali padėti diegti naujoves ugdymo procese ir stiprinti mokytojų bei mokinių skaitmenines kompetencijas. 3. Galimybė naudoti dirbtinio intelekto įrankius, virtualios ir papildytos realybės sprendimus, programavimo bei robotikos konstruktorius. 4. Sąlygų sudarymas mokytojams dalintis gerąja patirtimi, organizuojant vidinius mokymus, pamokų stebėjimus, siekiant efektyvesnio IKT taikymo ugdymo procese. 5. **Mokinių skaitmeninio raštingumo stiprinimas** – galimybė organizuoti papildomas veiklas, projektus ir konkursus, kurie skatintų mokinių kūrybiškumą, programavimo įgūdžius ir kritinį mąstymą naudojant IKT. 6. Naudojant skaitmenines platformas galima efektyviau įtraukti tėvus į mokyklos gyvenimą, gerinti informacijos sklaidą ir bendradarbiavimą tarp visų ugdymo proceso dalyvių. | 1. Riboti biudžeto ištekliai gali trukdyti laiku atnaujinti IKT infrastruktūrą, įsigyti naujų skaitmeninių priemonių ar organizuoti mokymus pedagogams. 2. Greitas įrangos senėjimas bei nepakankamas jos priežiūros ir atnaujinimo mechanizmas gali lemti techninius sutrikimus ir riboti efektyvų jų naudojimą ugdymo procese. 3. Per didelis technologijų naudojimas gali turėti neigiamą poveikį mokinių dėmesio koncentracijai, socialiniams įgūdžiams bei fizinei ir emocinei sveikatai. 4. Nepakankamas dėmesys duomenų apsaugai gali kelti pavojų mokinių ir mokytojų asmeninei informacijai, o neatsakingas interneto naudojimas gali padidinti grėsmes susijusias su kibernetiniais išpuoliais ar netinkamu turiniu. 5. **N**aujų technologijų atsiradimas ir jų kaita gali apsunkinti ilgalaikį strateginį planavimą bei reikalauti nuolatinio prisitaikymo prie besikeičiančios skaitmeninės aplinkos. |

# V SKYRIUS

**IKT DIEGIMO STRATEGIJOS KRYPTYS IR VEIKSMŲ PLANAS**

1. IKT diegimo strategijos kryptys veiksmų planas:

Vadovai užtikrins tinkamą IKT infrastruktūrą, skatins inovatyvius mokymo metodus ir įtrauks mokyklos bendruomenę į skaitmeninį ugdymo procesą. Nuolatinis strategijos stebėjimas, grįžtamojo ryšio rinkimas ir tobulinimas padės efektyviai pritaikyti IKT ugdymo kokybės gerinimui ir mokinių pasirengimui ateities iššūkiams.

|  |  |  |  |
| --- | --- | --- | --- |
| **Veikla** | **Atsakingi** | **Data** | **Priemonės įgyvendinimo vertinimo**  **kriterijai** |
| Aiškiai komunikuoti IKT strategijos tikslus visai mokyklos bendruomenei. | Direktorius | 2025 metai | Supažindinimas mokyklos bendruomenės su IKT strateginiu planu. |
| Mokytojų skaitmeninių kompetencijų stiprinimas organizuojant nuolatinius mokymus | Direktorius | 2025–2027 metai | Naujų IKT kompetencijų įgijimas |
| Skatinti pažengusių IKT mokytojų gerosios patirties pasidalinimą su kolegomis | Direktorius | 2025–2027 metai | Skaitmeninių kompetencijų tobulinimas |
| Užtikrinti, kad visi mokytojai ir mokiniai turėtų prieigą prie reikalingų technologijų. | Direktorius | 2025–2027 metai | Pakankamas skaičius IKT |
| Bendradarbiauti su universitetais ir kitomis organizacijomis, kad mokytojai turėtų prieigą prie naujausių technologijų ir praktinių patirčių. | Direktorius | 2025–2027 metai | Pasirašytos bendradarbiavimo sutartys |
| Rinkti mokytojų ir mokinių grįžtamąjį ryšį apie naudojamas skaitmeninių priemonių naudojimas SELFIE platformoje. | Direktorius | 2027 metai | SELFIE mokyklos IKT įsivertinimas |
| Nuolat peržiūrėti ir atnaujinti strategiją, atsižvelgiant į technologijų pokyčius ir ugdymo poreikius. | Direktorius | 2026–2027 metai | Papildyta ir atnaujinta IKT strategija |
| **Bendradarbiavimas ir tinklų kūrimas –** skatins mokyklos bendruomenės narių dalijimąsi skaitmeninio ugdymosi patirtimi. Naudosime virtualias bendradarbiavimo platformas, plėtosime partnerystę su kitomis mokyklomis, universitetais. Dalyvausime projektuose, kurie stiprins skaitmeninio ugdymo kokybę, padės diegti inovacijas ir kurti skaitmeninę mokymosi kultūrą. | | | |
| Organizuoti reguliarius mokytojų metodinės grupės pasitarimus, kuriuose būtų dalijamasi gerosiomis skaitmeninio ugdymo patirtimis. | Metodinės grupės pirmininkas | 2025–2027 metai | Gerosios patirties sklaida IKT srityje |
| Naudoti skaitmenines priemones (pvz., „Google Workspace“) mokytojų, pagalbos specialistų, mokyklos administracijos bendradarbiavimui. | Direktoriaus  pavaduotoja ugdymui  Pagalbos specialistai  Mokytojai | 2025–2027 metai | Naudojama nors viena skaitmeninė priemonės tarpusavio bendradarbiavimui |
| Dalyvauti bendruose projektuose, mokymuose su kitomis mokyklomis, dalijantis inovatyviais ugdymo metodais. | Direktoriaus  pavaduotoja ugdymui  Mokytojai | 2025–2027  metai | Dalyvauti nors viename projekte, mokymuose, kuriuose būtų dalinamasi inovatyviais ugdymo metodais |
| **Infrastruktūra ir įranga –** mokykloje yra pakankamas skaitmeninių įrenginių kiekis ir tinkamas interneto (laidinis ar belaidis) ryšys, padės mokytojams planuoti ir vesti pamokas, naudojant skaitmeninius įrankius bei įrenginius. Mokiniai naudosis skaitmeniniais įrenginiais įvairiose mokymosi veiklose. | | | |
| Atnaujinti kompiuterius, planšetes, interaktyvias lentas ir kitą skaitmeninį mokymosi inventorių. | Direktoriaus pavaduotoja ūkio reikalams | 2025–2027 metai | Tikslingai panaudotos lėšos skaitmeninio ugdymo plėtrai |
| Užtikrinti greitą ir stabilų interneto ryšį visose mokyklos erdvėse. | Informacinių technologijų sistemų administratorius | 2025–2027 metai | Greitas ir stabilus interneto ryšys |
| Diegti debesų kompiuterijos sprendimus mokymosi turinio saugojimui ir dalijimuisi. | Informacinių technologijų sistemų administratorius | 2026–2027 metai | Nemažiau kaip 50 proc. mokytojų dalinsis virtualiai mokymosi turiniu |
| Įsigyti Eduka licencijas ir jas naudoti ugdymo kokybei gerinti | Direktoriaus pavaduotojas ugdymui | 2025–2027 metai | Nemažiau kaip 80 proc. mokinių naudosis „Eduka“ |
| Diegti individualizuotas paskyras mokiniams ir mokytojams, užtikrinant duomenų apsaugą. | Informacinių technologijų sistemų administratorius | 2025–2027 metai | Duomenų apsaugos užtikrinimas 100 proc. |
| Diegti kibernetinio saugumo priemones ir organizuoti mokymus apie saugų technologijų naudojimą. | Informacinių technologijų sistemų administratorius | 2026–2027 metai | Užtikrinta mokinių duomenų apsaugą, laikantis teisės aktų reikalavimų. |
| Sukurti vidinę techninės pagalbos sistemą greitam problemų sprendimui. | Informacinių technologijų sistemų administratorius | 2026–2027 metai | Laiku teikiama techninė pagalba visiems pedagogams |
| **Tęstinis profesinis tobulėjimas** –skaitmeninio tęstinio profesinio tobulėjimo (kvalifikacijos tobulinimo) veikla yra organizuojama, atsižvelgiant į nustatytus mokytojų poreikius, regioninę ir nacionalinę politiką, taip pat skatinant mokytojų bendradarbiavimą, dalijimąsi gerąja patirtimi, taikant įvairias mokymosi formas – nuotolinį ir kontaktinį mokymąsi. Tobulinimo turinys orientuotas į praktinį skaitmeninių įrankių taikymą ugdymo procese, mokinių skaitmeninių kompetencijų ugdymą bei saugų ir atsakingą technologijų naudojimą. | | | |

|  |  |  |  |  |  |  |  |
| --- | --- | --- | --- | --- | --- | --- | --- |
| **Organizuoti reguliarius mokymus ir seminarus mokytojams**, skirtus skaitmeninių įrankių, programų bei edukacinių platformų taikymui ugdymo procese. | | Direktoriaus pavaduotojas ugdymui | | 2025–2027 metai | | Mokytojų skaitmeninių kompetencijų tobulinimas | |
| Atlikti periodinius mokytojų skaitmeninių įgūdžių vertinimus SELFIE programoje | | Direktoriaus pavaduotojas ugdymui | | 2025–2027 metai | | Mokytojų skaitmeninių įgūdžių įsivertinimas | |
| Organizuoti kolegialius vidinius mokymus apie inovatyvius mokymo būdus – virtualią realybę, dirbtinį intelektą, personalizuotą mokymąsi, naujas kompiuterines programas | | Direktoriaus pavaduotojas ugdymui | | 2025–2027 metai | | Praktinių skaitmeninių įgūdžių tobulinimas | |
| Sudaryti sąlygas mokytojų savišvietai IKT inovacijų taikymo srityje, skiriant kvalifikacijos lėšas | | Mokytojai | | 2025–2027 metai | | Kvalifikacijos lėšų panaudojimas mokytojų skaitmeninių kompetencijų tobulinimui. | |
| **Mokymas ir mokymasis** – mokytojai laikosi saugumo internete reikalavimų ir skatina mokinius jų laikytis, ugdo mokinių kritinį mąstymą, atsakingą elgesį skaitmeninėje erdvėje, moko atpažinti rizikas internete (pvz., asmens duomenų apsaugos pažeidimus, kibernetines grėsmes, netinkamą turinį), skatina etišką bendravimą virtualioje aplinkoje ir sąmoningą technologijų naudojimą. Saugumo ugdymas integruojamas į pamokų turinį. | | | | | | | |
| Organizuoti klasės valandėles saugaus naudojimosi internetu ir IKT priemonėmis. | | Klasės vadovai | | Ne rečiau kaip kartą per mokslo metus | | Organizuotos klasės valandėlės, užfiksuotos dienyne | |
| Organizuoti saugaus interneto dienos minėjimą. | | Socialinė pedagogė | | Vieną kartą metuose | | Viktorinų, žaidimų pagrindu perteikti vaikams informaciją apie saugumą internete. | |
| Supažindinti mokinius su saugiu ir atsakingu elgesiu internete | | Klasės vadovai ir  informatikos mokytojas | | Du kartus per mokslo metus | | 100 proc. mokinių supažindinti su saugiu elgesiu internete | |
| **Mokinių skaitmeninė kompetencija –** mokykla užtikrina, kad mokiniai ugdytųsi skaitmeninius gebėjimus įvairių dalykų pamokose visose ugdymosi pakopose bei būtų mokomi saugiai ir atsakingai elgtis internete, atsižvelgiant į jų amžių ir brandą. Jie mokomi kurti skaitmeninį turinį, naudoti įvairias skaitmenines technologijas mokymuisi. Esant poreikiui, naudojamos papildomos technologijos ugdyti mokinius, turinčius specialiųjų ugdymosi poreikių. | | | | | | | |
| Mokymosi procese naudoti skaitmeninius įrankius, aplinkas ir programas | | Mokytojai | | Per mokslo metus | | Dauguma mokinių mokydamiesi naudoja skaitmeninius įrankius, aplinkas ir programas. | |
| Vesti vieną atskirą informatikos pamoką per savaitę | | Mokytojai | | Per mokslo metus | | Ugdomos mokinių skaitmeninio raštingumo kompetencijos | |
| Dalyvauti respublikiniuose konkursuose IKT srityje | | Informatikos ir pradinio ugdymo mokytojai | | Per mokslo metus | | Dalyvauta bent viename konkurse | |
| Rengti projektinius darbus su informacinėmis technologijomis | | Informatikos ir pradinio ugdymo mokytojai | | Per mokslo metus | | Parengtas mažiausiai vienas projektinis darbas su IKT | |
| Skaitmeninio turinio kūrimas su „PowerPoint“, „Canva“, komiksų kūrimas. | | Informatikos ir pradinio ugdymo mokytojai | | Per mokslo metus | | Pristatomas savo sukurto turinio darbas klasės draugams, naudojantis skaitmeninėmis priemonėmis | |

# VI SKYRIUS

# BAIGIAMOSIOS NUOSTATOS

1. Paskelbus strategiją mokyklos interneto svetainėje yra laikoma, kad su ja susipažino visi mokyklos bendruomenės nariai.
2. Ši strategija gali būti atnaujinama atsižvelgiant į mokyklos poreikius ir turimas lėšas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_